ACT ADITIONAL PRIVIND ÎNCETAREA PRIN ACORDUL PĂRȚILOR 
A CONTRACTULUI DE CONCESIUNE NR. 27/01.04.2004


Preambul
Părțile,
Municipiul Timișoara, cu sediul în Mun. Timișoara, Bd. Constantin Diaconovici Loga nr. 1, Judet Timis, având cod fiscal 14756536, reprezentat prin dl. Dominic Fritz,  in calitate de Concedent 
S & M Conect S.R.L., cu sediul în Timișoara, Calea Dorobanților, nr. 92/A, Județ Timiș  înscrisă la Registrul Comerțului cu nr. J1998000134357, Cod Unic de Inregistrare 10266418, tel. 0256.283.553, reprezentată prin dl. Bîcov Alexandru Alin, in calitate de Concesioar

având în vedere:
· Contractul de concesiune nr. 27/01.04.2004, încheiat între Concedent si Concesionar, pentru o durată de 30 de ani; 
· Existența pe terenul concesionat a construcțiilor edificate de Concesionar, precum și a celorlalte investiții și active realizate în executarea Contractului de concesiune, identificate în Anexa nr. 1 la prezentul Acord; 
· Investițiile realizate pe durata concesiunii reprezintă elemente patrimoniale destinate desfășurării activităților de interes public pentru care a fost constituit raportul de concesiune;
· Interesul comun al părților ca respectivele construcții să intre în patrimoniul Concedentului și să continue să deservească interesul public; 
· Părțile convin încetarea anticipată a raporturilor contractuale prin acordul lor de voință; 
· Necesitatea respectării condițiilor de formă prevăzute de lege pentru transferul dreptului de proprietate asupra construcțiilor și, după caz, asupra celorlalte bunuri pentru care legea impune o anumită formă a actului juridic,

au convenit încheierea prezentului Acord de încetare.

Art. 1 – Încetarea contractului
Contractul de concesiune nr. 27/01.04.2004 încetează prin acordul părților la data adoptării Hotărârii Consiliului Local al Municipiului Timișoara privind acceptarea donației prevăzute în prezentul Acord.
Părțile declară că, de la data încetării Contractului de concesiune, se sting toate drepturile și obligațiile izvorâte din acesta, cu excepția celor asumate în mod expres prin prezentul Acord.

Art. 2 – Predarea terenului
Concesionarul predă concedentului terenul care a constituit obiectul concesiunii, liber de orice sarcini, pe bază de proces-verbal de predare-primire încheiat la data convenita pentru  încetarea contractului.

Art. 3 – Bunurile existente la data încetării concesiunii
Părțile constată că, la data prezentului Acord, pe terenul care a făcut obiectul Contractului de concesiune sunt amplasate următoarele construcții, identificate potrivit documentației cadastrale și cărții funciare:
· scena in aer liber; s. construita la sol: 225 mp, imobil inscris in CF nr. 441352-C1 Timisoara, cu destinatia de constructii anexa;
· complex sportiv cu piscine si functiuni complementare; S. construita la sol: 2840 mp, inscris in CF nr. 441352-C2, cu destinatia de constructii administrative si social culturale.
Totodată, pe durata executării Contractului de concesiune, Concesionarul a realizat ori a dobândit investiții, instalații, echipamente și alte active, identificate în Anexa nr. 1 la prezentul Acord, care face parte integrantă din acesta.
Părțile declară că, la data semnării prezentului Acord, dreptul de proprietate asupra construcțiilor menționate mai sus, precum și asupra bunurilor prevăzute în Anexa nr. 1, aparține Concesionarului, acestea fiind individualizate în anexă prin elementele de identificare tehnică și valorică corespunzătoare, inclusiv prin valoarea de inventar/evidență, după caz.
Transferul dreptului de proprietate asupra bunurilor prevăzute în prezentul articol către Concedent se va realiza potrivit regimului juridic stabilit prin prezentul Acord și prin actele juridice subsecvente încheiate în executarea acestuia.

Art. 4 – Regimul bunurilor
Părțile constată că încetarea Contractului de concesiune are loc prin acordul lor de voință, anterior expirării duratei pentru care acesta a fost încheiat.
Întrucât contractul de concesiune nu reglementează modalitatea transferului dreptului de proprietate asupra construcțiilor și celorlalte bunuri inscrise pe numele Concesionarului în ipoteza încetării anticipate prin acordul părților, acestea convin ca transferul dreptului de proprietate asupra construcțiilor să se realizeze prin contract de donație în formă autentică, în condițiile prezentului Acord și ale dispozițiilor legale aplicabile.
Părțile convin că toate bunurile identificate în Anexa nr. 1 constituie bunuri de retur obiect al Contractului de concesiune și vor fi transferate cu titlu gratuit Municipiului Timișoara la încetarea concesiunii.

Art. 5 – Oferta de donație/transmitere cu titlu gratuit
În considerarea încetării anticipate a Contractului de concesiune și a interesului public urmărit prin preluarea investițiilor realizate pe terenul aparținând domeniului public al Concedentului, Concesionarul declară că își exprimă voința fermă, expresă și neechivocă de a transmite, cu titlu gratuit, dreptul de proprietate asupra construcțiilor prevăzute la art. 3 din prezentul Acord către Municipiul Timișoara.
Cererea din data de 11.08.2026, transmisa de catre Concesionar Concedentului constituie oferta de donație/transmitere cu titlu gratuit formulată de Concesionar în favoarea Municipiului Timișoara.
Părțile convin ca oferta privind transmiterea cu titlu gratuit/donatia să fie supusă aprobării Consiliului Local al Municipiului Timișoara, în vederea acceptării acesteia, în condițiile legii.
Oferta mentionata este irevocabilă până la data de 31.10.2026 și poate fi acceptată numai prin hotărârea Consiliului Local al Municipiului Timișoara, urmată de încheierea contractului de donație în formă autentică.
Având în vedere că dreptul de proprietate asupra construcțiilor este înscris în cartea funciară pe numele concesionarului, părțile convin ca transferul dreptului de proprietate asupra acestora în patrimoniul Municipiului Timișoara, în calitate de concedent, să se realizeze cu titlu gratuit, prin donație.
Încheierea contractului de donație în formă autentică este necesară pentru îndeplinirea formalităților de publicitate imobiliară și pentru înscrierea în cartea funciară a dreptului de proprietate al Municipiului Timișoara asupra construcțiilor. În acest scop, concesionarul se obligă să formuleze oferta de donație/transmitere cu titlu gratuit, urmând ca aceasta să fie acceptată prin hotărârea Consiliului Local al Municipiului Timișoara, iar ulterior să fie încheiat contractul de donație în formă autentică.

Art. 6 – Încheierea contractului de donație
După acceptarea ofertei de donație prin hotărârea Consiliului Local al Municipiului Timișoara, părțile vor proceda la încheierea contractului de donație în formă autentică, în vederea transmiterii dreptului de proprietate asupra construcțiilor către Municipiul Timișoara.
Contractul de donație în formă autentică va constitui titlul juridic al transmiterii dreptului de proprietate și temeiul înscrierii acestuia în cartea funciară.
Contractul de donație va fi încheiat în termen de cel mult 30 de zile de la data adoptării hotărârii Consiliului Local al Municipiului Timișoara.

Art. 7 – Predarea construcțiilor
La data încetării concesiunii, Concesionarul va preda Concedentului posesia materială asupra construcțiilor prevăzute la art. 3, precum și asupra celorlalte investiții, dotări, instalații, echipamente și active identificate în Anexa nr. 1 la prezentul Acord, pe bază de proces-verbal de predare-primire.
Procesul-verbal de predare-primire va cuprinde identificarea bunurilor predate, starea acestora la data predării și orice alte elemente necesare pentru individualizarea acestora. 
De la data predării construcțiilor și a celorlalte bunuri pe bază de proces-verbal de predare-primire, Concedentul va prelua posesia și folosința acestora și va suporta toate riscurile, cheltuielile și obligațiile aferente administrării, exploatării, întreținerii, conservării și pazei acestora, precum și orice răspundere decurgând din utilizarea acestora.
Predarea materială a bunurilor se realizează potrivit prezentului Acord. În ceea ce privește bunurile pentru care părțile convin transferul dreptului de proprietate către Concedent, acesta se va realiza la data stabilită prin Hotărârea Consiliului Local al Municipiului Timișoara, în condițiile legii.
În ceea ce privește construcțiile înscrise în cartea funciară pe numele Concesionarului, transferul dreptului de proprietate către Concedent se va realiza cu titlu gratuit, prin donație, în baza contractului de donație încheiat în formă autentică, ulterior acceptării donației în condițiile legii, în vederea îndeplinirii formalităților de publicitate imobiliară și a înscrierii dreptului de proprietate al Concedentului în cartea funciară.
În ceea ce privește celelalte bunuri prevăzute în Anexa nr. 1, transferul dreptului de proprietate se va realiza potrivit regimului juridic convenit prin prezentul Acord și actelor juridice încheiate de părți în executarea acestuia.

Art. 8 – Garanția de bună execuție
Având în vedere prevederile art. 16 lit. b din Contractul de concesiune nr. 27/01.04.2004, Concesionarul a constituit o garanție de bună execuție sub forma unei scrisori de garanție bancară. Ca urmare a încetării anticipate a Contractului de concesiune prin acordul părților și a îndeplinirii obligațiilor asumate de Concesionar până la data încetării, părțile declară că nu mai au și nu vor formula pretenții, de nicio natură, una față de cealaltă în legătură cu garanția de bună execuție constituită în temeiul Contractului de concesiune.
Prevederile prezentului articol nu afectează obligațiile asumate de părți prin prezentul Acord și nici obligațiile care rezultă din actele juridice subsecvente privind transferul dreptului de proprietate asupra construcțiilor.

Art. 9 – Demersuri ulterioare încetării concesiunii
Părțile se obligă să întreprindă toate demersurile necesare pentru ducerea la îndeplinire a prezentului Acord, respectiv:
• adoptarea Hotărârii Consiliului Local al Municipiului Timișoara privind modificarea duratei Contractului de concesiune nr. 27/01.04.2004 și încetarea acestuia înainte de termen, prin acordul părților  si acceptarea donației;
• încheierea contractului de donație în formă autentică;
• întocmirea și semnarea documentelor de predare-primire privind construcțiile, precum și celelalte investiții, dotări, instalații, echipamente și active identificate în Anexa nr. 1 la prezentul Acord;
• îndeplinirea formalităților de publicitate imobiliară privind înscrierea dreptului de proprietate al Municipiului Timișoara asupra construcțiilor;
• radierea dreptului de concesiune din evidențele de carte funciară;
• efectuarea demersurilor necesare pentru actualizarea evidențelor patrimoniale și contabile ale Municipiului Timișoara, potrivit regimului juridic al bunurilor preluate;
• îndeplinirea oricăror alte formalități necesare pentru finalizarea transferului bunurilor prevăzute în prezentul Acord și în Anexa nr. 1.

Prezentul Acord a fost incheiat azi, ........, in doua exemplare.


Municipiul Timișoara                                                                   S&M Conect S.R.L.







ANEXA NR. 1
la Acordul de încetare anticipată a Contractului de concesiune nr. 27/01.04.2004
Inventarul construcțiilor, investițiilor și activelor realizate/dobândite în executarea Contractului de concesiune

Prezenta anexă face parte integrantă din Acordul de încetare anticipată a Contractului de concesiune nr. 27/01.04.2004 și cuprinde bunurile realizate, edificate sau dobândite de Concesionar pe durata executării contractului de concesiune.

A. Construcții – bunuri imobile
(bunuri pentru care transferul dreptului de proprietate se va realiza prin contract autentic de donație)
	Nr. crt.
	Denumirea construcției
	Regim juridic în cadrul concesiunii
	Date de identificare cadastrală și tehnică
	Anul realizării
	Valoare de inventar/evidență (lei)
	Observații

	1
	Scena in aer liber
	Bun imobil
de retur
	 
CF nr. 441352-C1 Timisoara suprafață 225 mp
	2014
	190,530
	· 

	2
	Complex sportiv cu piscine si functiuni complementare
	Bun imobil
de retur
	CF nr. 441352-C2
suprafață 2.840 mp
	2008
	8,409,295
	·      



B. Investiții, instalații, echipamente și alte active
(bunuri de retur identificate distinct, care vor fi preluate cu titlu gratuit de Municipiul Timișoara la încetarea concesiunii, potrivit prezentului Acord și actelor juridice subsecvente)
	Nr. crt.
	Denumirea bunului
	Regim juridic în cadrul concesiunii
	Date de identificare
	Anul realizării/
dobândirii
	Valoare de inventar/evidență (lei)
	Observații

	1
	Centrală de tratare a aerului

	Bun de retur

	GEA CAIRplus-SX

	2008

	inclusă în valoarea clădirii

	uzură normală


	2
	Tablou electric

	Bun de retur

	
	2008
	inclusă în valoarea clădirii
	uzură normală

	3
	Chiller 

	Bun de retur
	GEA GLWC 0512 BC2

	2010
	159,000
	uzură normală

	4
	Instalatie preparare apa calda menajera
	Bun de retur
	
	2008
	inclusă în valoarea clădirii
	uzură normală

	5
	Statie de filtrare a apei
	Bun de retur

	
	2008
	inclusă în valoarea clădirii
	uzură normală

	6
	Centrala termica Viessman 600Kw
	Bun de retur

	VITOPLEX 200

	2008
	inclusă în valoarea clădirii 
	uzură normală

	7
	Centrala ventilatie bazin

	Bun de retur
	GEA HAPPEL 738 - 10409
	2008
	inclusă în valoarea clădirii 
	uzură normală

	8
	Aspirator bazin

	Bun de retur

	WEDA

	2015
	25,366


	uzură normală

	9
	Mobilier receptie
	Bun de retur

	
	2008
	inclusă în valoarea clădirii
	uzură normală 

	10
	Mobilier vestiare

	Bun de retur

	
	2009
	inclusă în valoarea clădirii
	uzură normală 

	11
	Sistem antiefractie

	Bun de retur

	
	2016
	8,856

	uzură normală 

	12
	Sistem supraveghere video

	Bun de retur

	
	2016
	18,355

	uzură normală 

	13
	Aparatură fitness

	Bun de retur

	
	2008
	592,751

	uzură normală 

	14
	Ceas tabel electronic

	Bun de retur

	
	2008
	3,000

	uzură normală 

	15
	Sistem control acces dulapuri

	Bun de retur

	
	2024
	12,489

	uzură normală 



Mențiuni privind valorile înscrise în anexă
Valorile indicate în prezenta anexă reprezintă valorile de inventar/evidență ale bunurilor, potrivit documentelor tehnice și financiar-contabile disponibile la data întocmirii anexei.
Valorile de inventar/evidență au rolul de identificare și evidențiere patrimonială a bunurilor și nu reprezintă un preț sau o contraprestație pentru transmiterea dreptului de proprietate.

